
UPUTSTVO ZA LIJEK


1.	Naziv veterinarskog lijeka

Enroxil 10 % 100 mg/ml rastvor za injekciju za goveda i svinje


2. 	Sastav

1 ml rastvora za injekciju sadrži: 

Aktivna supstanca: 
enrofloksacin               100 mg

Pomoćna supstanca bitna za pravilnu primjenu lijeka:
n-butil alkohol             30 mg

Bistar rastvor žute boje.


3. 	Ciljne vrste životinja 

Govedo i svinja.

4. 	Indikacije za upotrebu

Goveda:
Liječenje infekcija respiratornog trakta koje prouzrokuju sojevi bakterija Pasteurella multocida, Mannheimia haemolytica i Mycoplasma spp. osjetljivi na enrofloksacin.
Liječenje teškog, akutnog mastitisa prouzrokovanog sojevima Escherichia coli osjetljivim na enrofloksacin.
Liječenje infekcija digestivnog trakta prouzrokovanih sojevima Escherichia coli osjetljivim na enrofloksacin.
Liječenje septikemije prouzrokovane sojevima Escherichia coli osjetljivim na enrofloksacin.
Liječenje akutnog mikoplazmatskog artritisa prouzrokovanog sojevima Mycoplasma bovis osjetljivim na enrofloksacin kod goveda mlađih od 2 godine.

Svinje:
Liječenje infekcija respiratornog trakta prouzrokovanih sojevima bakterija Pasteurella multocida i Actinobacillus pleuropneumoniae i Mycoplasma spp. osjetljivim na enrofloksacin.
Liječenje infekcija urinarnog trakta prouzrokovanih sojevima Escherichia coli osjetljivim na enrofloksacin. 
Liječenje MMA sindroma (mastitis, metritis, agalakcija) koji je prouzrokovan sojevima  Escherichia coli i Klebsiella spp. osjetljivim na enrofloksacin
Liječenje infekcija digestivnog trakta uzrokovanih sojevima Escherichia coli osjetljivih na enrofloksacin.
Liječenje septikemije prouzrokovane sojevima Escherichia coli osjetljivim na enrofloksacin.




5.	Kontraindikacije

Lijek ne upotrebljavati profilaktički.
Ne upotrebljavati u slučaju infekcije uzrokovane bakterijama rezistentnim na enrofloksacin.
Ne upotrebljavati kod poremećaja u razvoju hrskavice i/ili tokom povrede lokomotornog sistema, pogotovo na funkcionalno opterećenim zglobovima nosivih kostiju ili zbog opterećenja zglobova tjelesnom težinom. 
Ne upotrebljavati u slučaju poznate  preosjetljivosti na enrofloksacin ili druge fluorohinolone ili na bilo koju pomoćnu supstancu u sastavu lijeka.

Ne upotrebljavati kod konja u razvoju zbog mogućeg štetnog djelovanja na zglobnu hrskavicu.


6. 	Posebna upozorenja

Posebna upozorenja:

Zbog nemogućnosti tačnog doziranja, ovaj lijek nije prikladan za liječenje prasadi tjelesne mase manje od 10 kg.

Posebne mjere predostrožnosti za bezbjednu upotrebu kod ciljne vrste životinja: 

Prilikom upotrebe lijeka se treba pridržavati zvaničnih i lokalnih smjernica za upotrebu antibiotika.
Fluorohinolone treba koristiti samo za liječenje onih bolesti za koje već postoje saznanja ili se očekuje da će slabije reagovati na druge klase antimikrobnih ljekova.
Uvek kada je moguće, fluorohinolone treba davati samo na osnovu nalaza antibiograma.
Upotreba lijeka koja nije u skladu sa uputstvom datim u Sažetku karakteristika lijeka i Uputstvu za lijek može da dovede do povećanja zastupljenosti bakterija rezistentnih na fluorohinolone i da smanji efikasnost liječenja drugim fluorohinolonima, zbog moguće unakrsne rezistencije.
Čep na bočici smije se probušiti najviše 40 puta. Za liječenje veće grupe životinja, lijek treba uzimati pomoću šprica, koristeći iglu stalno zabodenu kroz čep.

Kod teladi koja je liječena oralnom dozom od 30 mg enrofloksacina/kg t.m. tokom 14 dana su uočene degenerativne promjene zglobne hrskavice.
Primjena enrofloksacina kod mladih životinja u razvoju može uzrokovati oštećenje zglobne hrskavice.
Izlučivanje fluorohinolona je usporeno u slučaju oštećenja bubrega.
Liječenje se ne smije ponavljati ako se javi alergijska reakcija.

Posebne mjere predostrožnosti koje treba da preduzme lice koje daje veterinarski lijek životinjama:

Osobe sa poznatom preosjetljivošću na fluorohinolone treba da izbjegavaju kontakt sa ovim lijekom.
Izbjegavati kontakt lijeka sa kožom i očima. U slučaju da  lijek dođe u kontakt sa kožom ili očima, zahvaćeno područje treba odmah isprati velikom količinom čiste vode.
Nakon upotrebe lijeka treba oprati ruke. 

Voditi računa da ne dođe do slučajnog samoubrizgavanja lijeka. U slučaju da dođe do samoubrizgavanja, odmah treba potražiti savjet ljekara i pokazati mu uputstvo za lijek ili pakovanje. 
Tokom rukovanja lijekom ne jesti, ne piti niti pušiti.

Graviditet i laktacija:

Goveda
Enrofloksacin se može upotrebljavati kod krava tokom prve četvrtine graviditeta. Upotreba lijeka kod krava tokom preostale tri četvrtine graviditeta treba da se zasniva na procjeni odnosa koristi i rizika od strane nadležnog veterinara.


Svinje
Bezbjednost primjene ovog lijeka nije utvrđena tokom  graviditeta.
Lijek treba primijeniti samo nakon procjene nadležnog veterinara o odnosu koristi i rizika.

Interakcija sa drugim ljekovima i drugi oblici interakcija: 

Ne koristiti enrofloksacin istovremeno sa antimikrobnim supstancama koje djeluju antagonistički na hinolone (npr. makrolidi, tetraciklini ili fenikoli).
Ne koristiti istovremeno sa teofilinom jer eliminacija teofilina može biti odložena.

Predoziranje: 

Kod slučajnog predoziranja mogu se javiti poremećaji digestivnog trakta (npr. povraćanje i dijareja) i neurološki simptomi.
Kod svinja nijesu zabilježeni neželjeni efekti nakon primjene u dozama 5 puta većim od preporučenih.
Nema poznatog antidota, i u slučaju predoziranja treba primijeniti simptomatsku terapiju.
 
Glavne inkompatibilnosti:

U nedostatku ispitivanja kompatibilnosti, ovaj lijek se ne smije miješati sa drugim veterinarskim ljekovima.


7.	Neželjeni događaji

Goveda:
	[bookmark: _Hlk240368102]Rijetko:
(1 do 10 životinja / 10.000 liječenih životinja)
	Cirkulatorni šok 1


	Vrlo rijetko
(< 1 životinja / 10 000 liječenih životinja, uključujući izolovane slučajeve):
	Poremećaji digestivnog trakta2


1 Nakon intravenske primjene, pretpostavlja se kao rezultat poremećaja u cirkulaciji nakon intravenske primjene.
2 Znaci su blagi i prolazni.

Svinje:
	Vrlo rijetko
(< 1 životinja / 10 000 liječenih životinja, uključujući izolovane slučajeve):
	Poremećaji digestivnog trakta1

	Nepoznata učestalost (ne može se procijeniti prema dostupnim podacima):
	Inflamatorna reakcija na mjestu primjene2


1 Znaci su blagi i prolazni.
2Nakon intramuskularne primjene, može trajati do 28 dana. 

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti lijeka. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8.	Doziranje za svaku vrstu životinja, put i način primjene lijeka

Za intravensku, subkutanu ili intramuskularnu primenu.
Kod ponovljene primjene lijek treba aplikovati na drugo mesto.

Goveda
5 mg enrofloksacina/kg t.m., što odgovara 1 ml/20 kg t.m., jednom dnevno tokom 3 do 5 dana.
Akutni mikoplazmatski artritis prouzrokovan sojevima Mycoplasma bovis osjetljivim na enrofloksacin, kod goveda starosti do 2 godine: 5 mg enroflokscina/kg t.m., što odgovara 1 ml/20 kg t.m., jednom dnevno tokom 5 dana.
Lijek treba aplikovati sporo intravenski ili subkutano.
Akutni mastitis čiji je uzročnik Escherichia coli: 5 mg enrofloksacina/kg t.m., što odgovara 1 ml/20 kg t.m., sporom intavenskom injekcijom jednom dnevno, tokom dva uzastopna dana.
Druga doza se može primijeniti subkutano. U tom slučaju, primjenjuje se karenca odobrena za subkutanu primjenu.
Kod subkutane primene, na jedno injekciono mesto ne treba aplikovati više od 10 ml lijeka.

Svinje
2,5 mg enrofloksacina/kg t.m., što odgovara 0,5 ml/20 kg t.m., jednom dnevno, intramuskularnom injekcijom, tokom 3 dana.
Infekcije digestivnog trakta ili septikemije prouzrokovane sa Escherichia coli: 5 mg enrofloksacina/kg t.m., što odgovara 1 ml/20 kg t.m., jednom dnevno, intramuskularnom injekcijom, tokom 3 dana.
Kod svinja, injekcije treba aplikovati u vrat, kod baze uha.
Kod intramuskularne primjene na jedno injekciono mjesto ne treba aplikovati više od 3 ml lijeka.


9. 	Savjet za pravilnu primjenu lijeka

Da bi se obezbijedilo pravilno doziranje treba što tačnije odrediti tjelesnu masu životinje.


10.	Karenca

Goveda:

Nakon intravenske primjene:
Meso i iznutrice: 5 dana.
Mlijeko: 3 dana.

Nakon subkutane primjene:
Meso i iznutrice: 12 dana.
Mlijeko: 4 dana.

Svinje:
Meso i iznutrice: 13 dana.


11.	Posebno uputstvo za čuvanje lijeka 

Čuvati van vidokruga i domašaja djece. 

Čuvati na temperaturi ispod 25°C. 
Čuvati u originalnom  pakovanju.
Zaštititi od svjetlosti. 

Nemojte upotrebljavati ovaj veterinarski lijek nakon isteka roka upotrebe navedenog na kutiji i bočici nakon Exp. Rok upotrebe se odnosi na posljednji dan navedenog mjeseca. 

Rok upotrebe nakon prvog otvaranja unutrašnjeg pakovanja: 28 dana.


12.	Posebne mjere predostrožnosti kod odlaganja 

Ljekovi se ne smiju bacati u otpadne vode ili kućni otpad.

Neupotrijebljeni veterinarski lijek ili otpadni materijal koji je nastao upotrebom lijeka treba odložiti u skladu sa važećim propisima. Ove mjere pomažu zaštiti životne sredine.

Pitajte veterinara kako da odložite ljekove koji vam više nijesu potrebni.


13.	Klasifikacija veterinarskog lijeka 

Veterinarski lijek se izdaje na veterinarski recept.


14.	Broj dozvole za lijek i veličina pakovanja

Broj dozvole: 2040/25/34 - 6046

Veličina pakovanja:
Bočica od smeđeg stakla (tipa I ili II), zapremine 100 ml, zatvorena čepom od brombutil gume, sa aluminijskom kapicom u kartonskoj kutiji.


15.     Datum poslednje revizije uputstva za lijek 

12.11.2026. godine
[bookmark: _GoBack]
Detaljne informacije o ovom veterinarskom lijeku su dostupne u Registru veterinarskih ljekova koji je objavljen na stranici: https://cinmed.me/registar-veterinarskih-ljekova/ .


16.     Kontakt podaci

Nosilac dozvole za lijek i kontakt podaci za prijavu sumnje na neželjene događaje: 
D.S.D. „KRKA, d.d., Novo mesto“ Slovenija - predstavništvo Podgorica
Svetlane Kane Radević br. 3, 81000 Podgorica, Crna Gora
Tel: +382 20 671 309
E-mail: info.me@krka.biz

Proizvođač odgovoran za puštanje serije lijeka u promet:
KRKA, d.d., Novo mesto, Šmarješka cesta 6, 8501 Novo mesto, Slovenija

Za informacije o ovom veterinarskom lijeku možete se obratiti nosiocu dozvole za lijek. 

